ai4bharat/Pralekha huggingface dataset:
வணிகம் மற்றும் தொழில்துறை அமைச்சகம்
வாரணாசி சர்வதேச விமான நிலையத்திலிருந்து வேளாண் பொருட்களை நேரடி விமானங்களில் ஏற்றுமதி: அபேடாவின் முன்முயற்சி
பச்சை பட்டாணி, உருண்டையான பச்சை கத்தரிக்காய் ஆகிய காய்கறிகள் இன்று ஏர் இந்தியா எக்ஸ்பிரஸ் விமானத்தில் ஷார்ஜாவிற்கு அனுப்பி வைக்கப்பட்டன.
வாரணாசி லால்பகதூர் சாஸ்திரி சர்வதேச விமான நிலையத்திலிருந்து கொண்டு செல்லப்பட்ட இந்த காய்கறிகளை வேளாண் மற்றும் பதப்படுத்தப்பட்ட உணவு ஏற்றுமதி வளர்ச்சி ஆணையமான அபேடாவின் தலைவர், மத்திய, மாநில அரசுகளின் உயர் அதிகாரிகள் ஆகியோர் கொடியசைத்து அனுப்பி வைத்தனர். பச்சைப் பட்டாணி, உருண்டையான பச்சை கத்தரிக்காய் உள்ளிட்ட 1000 கிலோ எடையிலான காய்கறிகள் அனுப்பப்பட்டன.
வாரணாசி விமான நிலையத்திலிருந்து நேரடி ஏற்றுமதி தொடங்கப்பட்டுள்ளதன் வாயிலாக வாரணாசி, அதை சுற்றியுள்ள பகுதிகளிலிருந்து புவிசார் குறியீடு பொருட்கள் உட்பட ஏராளமான வேளாண் பொருட்களை ஏற்றுமதி செய்வதற்கான சூழல் பிரகாசமாக உள்ளது.
புவிசார் பொருட்களுக்கும், உள்நாட்டில் தயாரிக்கும் பொருட்களுக்கும் சர்வதேச அங்கீகாரம் கிடைப்பதற்கு அவற்றை ஊக்குவிக்க வேண்டும் என்று பிரதமர் திரு நரேந்திர மோடி அண்மையில் கோரிக்கை விடுத்திருந்தார். இதைக் கருத்தில் கொண்டு தனித்துவமானதும், சர்வதேச சந்தையில் ஊக்குவிக்கும் தகுதி பெற்றதும், புவிசார் குறியீடு சான்றிதழைப் பெறவிருக்கும் ராம்நகர் பண்டா என்று அழைக்கப்படும் உருண்டையான பச்சை கத்தரிக்காய் விளையும் பகுதிகளுக்கு அபேடா அமைப்பின் தலைவர் டாக்டர் எம் அங்கமுத்து நேரில் சென்று பார்வையிட்டார்.
வாரணாசி விமான நிலையத்தில் நேரடி ஏற்றுமதிக்கான வசதிகள் இல்லாத காரணத்தால், லக்னோ அல்லது தில்லியிலிருந்து ஏற்றுமதியாளர்கள் தங்களது பொருட்களை ஏற்றுமதி செய்தனர்.
பலதரப்பட்ட முகமைகள் மேற்கொண்ட நடவடிக்கைகளின் வாயிலாக ஏற்றுமதிக்குத் தேவையான அனைத்து ஒப்புதல்களையும் வழங்கும் வசதிகள் வாரணாசியில் உள்ள லால்பகதூர் சாஸ்திரி சர்வதேச விமான நிலையத்தில் தற்போது ஏற்படுத்தப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1690010
------
(Visitor Counter : 157
பாதுகாப்பு அமைச்சகம்
முன்னாள் படைவீரர்கள் நலத்துறை வேலைவாய்ப்பு உருவாக்கத்திற்காக தனியார் துறையுடன் புரிந்துணர்வு ஒப்பந்தம்
பாதுகாப்பு அமைச்சகத்தின் கீழ் உள்ள முன்னாள் படைவீரர்கள் நலத்துறை, கோட்டக் மகிந்திரா ஆயுள் காப்பீட்டு நிறுவனமிடையே 2023, ஜூன் 12 அன்று புதுதில்லியில் புரிந்துணர்வு ஒப்பந்தம் கையெழுத்தானது.
பாதுகாப்புப் பிரிவைச் சேர்ந்து முன்னாள் படைவீரர்களுக்கு வேலைவாய்ப்பை உருவாக்கும் நோக்கில் இந்த ஒப்பந்தம், கையெழுத்திடப்பட்டது.
இதுகுறித்து கருத்து தெரிவித்த தலைமை இயக்குநர்  மேஜர் ஜெனரல் ஷரத் கபூர், இந்தக் கூட்டாண்மை நமது முன்னாள் படைவீரர்களுக்கு தொழில்துறை மற்றும் பெரு நிறுவனங்கள் குறித்து மேலும் பல வாய்ப்புகளை வழங்குவதோடு, திறமைமிக்க மனித சக்தியை வழங்குவதன் நோக்கத்தை அடைய உதவும் என்று கூறினார். இது நமது முன்னாள் படைவீரர்களுக்கான இரண்டாவது கண்ணியமிக்க வேலைவாய்ப்பாக அமையும் என்று அவர் தெரிவித்தார்.
மேலும் விவரங்களுக்கு இந்த ஆங்கில செய்திக்குறிப்பைக்காணவும்: https://pib.gov.in/PressReleasePage.aspx?PRID=1931674
பாதுகாப்பு அமைச்சகம்
லடாக்கில் பாதுகாப்பு அமைச்சர் திரு ராஜ்நாத் சிங்: 6 மாநிலங்கள் & 23 யூனியன் பிரதேசங்களில் எல்லையோர சாலைகள் நிறுவனம் கட்டிய 63 பாலங்களை நாட்டுக்கு அர்ப்பணித்தார்
லடாக் யூனியன் பிரதேசத்தில் உள்ள லே-வில் இருந்து 88 கி.மீ தொலைவில் உள்ள கியுங்கம் எனும் இடத்தில் 2021 ஜூன் 28 அன்று நடைபெற்ற நிகழ்ச்சி ஒன்றில், 6 மாநிலங்கள் & 23 யூனியன் பிரதேசங்களில் எல்லையோர சாலைகள் நிறுவனம் கட்டிய 63 பாலங்களை பாதுகாப்பு அமைச்சர் திரு ராஜ்நாத் சிங் நாட்டுக்கு அர்ப்பணித்தார்.
லடாக் துணை நிலை ஆளுநர் திரு ஆர் கே மாத்தூர், நாடாளுமன்ற உறுப்பினர் திரு ஜம்யங்க் செரிங் நம்கியால், வடக்கு ராணுவ தள தலைமை தளபதி லெஃப்டினெண்ட் ஜெனரல் ஒய் கே ஜோஷி, எல்லையோர சாலைகள் நிறுவன தலைமை இயக்குநர் லெஃப்டினெண்ட் ஜெனரல் ராஜீவ் சவுத்ரி மற்றும் பாதுகாப்பு அமைச்சகம், இந்திய ராணுவம், எல்லையோர சாலைகள் நிறுவனம் மற்றும் உள்ளாட்சி நிர்வாகத்தை சேர்ந்த மூத்த அதிகாரிகள் இந்நிகழ்ச்சியில் கலந்து கொண்டனர்.
அருணாச்சலப் பிரதேச முதல்வர் திரு பேமா காண்டு, ஹிமாச்சலப் பிரதேச முதல்வர் திரு ஜெய்ராம் தாகூர், உத்தரகாண்ட் முதல்வர் திரு திரத் சிங் ராவத், சிக்கிம் முதல்வர் திரு பிரேம் சிங் தமங்க், வடகிழக்கு பிராந்திய இணை அமைச்சர்  மற்றும் பிரதமர் அலுவலக இணை அமைச்சர் டாக்டர் ஜிதேந்திர சிங், ஜம்மு & காஷ்மிர் நாடாளுமன்ற உறுப்பினர் திரு ஜுகல் கிஷோர் சர்மா, உத்தரகாண்ட் நாடாளுமன்ற உறுப்பினர் திரு அஜய் தம்தா மற்றும் மிசோராம் நாடாளுமன்ற உறுப்பினர் திரு சி லால்ரோசங்கா ஆகியோர் காணொலி மூலம் பங்கேற்றனர்.
நிகழ்ச்சியில் பேசிய திரு ராஜ்நாத் சிங், தொலைதூர இடங்களுக்கு, குறிப்பாக கொவிட் காலத்தில், இணைப்பை வழங்குவதற்கான எல்லையோர சாலைகள் நிறுவனத்தின் உறுதியை பாராட்டினார். “தொலைதூரத்தில் அணுகமுடியாத இடங்களில் இருக்கும் பல கிராமங்களுக்கு இந்த பாலங்கள் மிகவும் உதவிகரமாக இருக்கும்,” என்று அவர் தெரிவித்தார்.
2020-ம் ஆண்டு கல்வான் பள்ளத்தாக்கு நிகழ்வின் போது சிறப்பான தீரத்தை வெளிப்படுத்திய இந்திய ராணுவத்தை பாராட்டிய பாதுகாப்பு அமைச்சர், கடமையின் போது உயிரிழந்த அஞ்சாநெஞ்சர்களுக்கு அஞ்சலி செலுத்தினார்.
அண்டை நாடுகளுடனான பிரச்சினைகளை பேசி தீர்த்துக் கொள்ள வேண்டும் என்று கூறிய அவர், “இந்தியா அமைதியை விரும்பும் நாடு. ஆனால், சீண்டப்பட்டால் தக்க பதிலடியை கொடுக்கும்,” என்றார். எத்தகைய சூழ்நிலையையும் எதிர்கொள்ள பாதுகாப்பு படைகள் தயாராக உள்ளன என்றும் அமைச்சர் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1730936
சுகாதாரம் மற்றும் குடும்ப நலத்துறை அமைச்சகம்
கொவிட் நோயாளிகளிடம் கண்டறியப்பட்ட மியூகோமிகோசிஸ்  பாதிப்பிலிருந்து பாதுகாப்பாக இருங்கள்
கொவிட்-19 தொற்றிலிருந்து பாதுகாக்க நாம் சிறந்த முயற்சிகள் எடுத்தாலும், தற்போது, மியூகோமிகோசிஸ் என்ற பூஞ்சை தொற்று காரணமாக மற்றொரு அச்சுறுத்தல் ஏற்பட்டுள்ளது. இதைப் பற்றி நாம் கட்டாயம் தெரிந்து கொண்டு, அதிலிருந்து நம்மை பாதுகாத்துக் கொள்ள வேண்டும். மகாராஷ்டிராவில் 2 ஆயிரத்துக்கும் மேற்பட்டோருக்கு மியூகோமிகோசிஸ் பாதிப்பு இருப்பதாக, மாநில சுகாதாரத்துறை அமைச்சர் 2 நாட்களுக்கு முன்பு தெரிவித்தார். இதற்கு 10 பேர் பலியாகியுள்ளனர். பல நோயாளிகள் பார்வை இழந்துள்ளனர்.
மியூகோமிகோசிஸ் பாதிப்புக்கு என்ன காரணம்?
மியூகோமிகோசிஸ் அல்லது கருப்பு பூஞ்சை பாதிப்பு, பூஞ்சை தொற்று காரணமாக ஏற்படுகிறது. சுற்றுச்சூழலில் பூஞ்சை வித்துக்களுடன் தொடர்பு ஏற்படுபவர்களுக்கு இந்த மியூகோமிகோசிஸ் பாதிப்பு ஏற்படுகிறது. இந்த பூஞ்சை தொற்று தோலில் உள்ள காயங்கள் மூலம் நுழைந்து பாதிப்பை ஏற்படுத்தும்.
கொவிட் -19 பாதிப்பிலிருந்து குணமடைபவர்கள் அல்லது குணமடைந்தவர்களிடம் இந்த நோய் கண்டறியப்பட்டுள்ளது. நிரிழிவு நோயாளிகளுக்கு, எதிர்ப்பு சக்தி குறைவாக இருந்தால் இந்த பாதிப்பிலிருந்து தங்களை பாதுகாத்துக் கொள்ள வேண்டும்.
இந்திய மருத்துவ ஆராய்ச்சி கவுன்சில் வெளியிட்ட ஆலோசனைப்படி, கொவிட்-19 நோயாளிகளில் கீழ்கண்ட நிலையில் இருக்கும் கொவிட்-19 நோயாளிகளுக்கு மியூகோமிகோசிஸ் பாதிப்பு அபாயம் அதிகம்.
கட்டுப்பாடற்ற நீரிழிவு நோயாளிகள், ஸ்டீராய்டு மருந்து பயன்பாடு காரணமாக எதிர்ப்பு சக்தி குறைந்தவர்கள்
நீண்ட நாட்களாக ஐசியு-ல் இருந்தவர்கள்/ இணை நோய் உள்ளவர்கள்/ உறுப்பு மாற்று அறுவை சிகிச்சை செய்துக்கொண்டவர்கள்/ புற்றுநோய் / தீவிர பூஞ்சை தொற்றுக்கு சிகிச்சை பெற்றவர்கள் போன்றோர்.
பொதுவான அறிகுறிகள் என்ன?
நெற்றி, மூக்கு, கன்னத்து எலும்புகள், கண்கள் மற்றும் பற்களுக்கு இடையில் அமைந்துள்ள காற்றுப் பைகளில் தோல் தொற்றுநோயாக மியூகோமிகோசிஸ் வெளிப்படத் தொடங்குகிறது.
கொவிட் -19 நோயாளிகளுக்கு, நோயெதிர்ப்பு சக்தியைத் தூண்டும் அல்லது அடக்கும் இம்யூனோமோடூலேட்டிங் மருந்துகளை நிறுத்துமாறு இந்திய மருத்துவ ஆராய்ச்சி கவுன்சில் தனது வழிகாட்டுதல்களில் அறிவுறுத்தியுள்ளது. முறையான சுகாதாரமான சூழலை பராமரிப்பதும், இந்த பாதிப்பை தவிர்க்க உதவும். ஆக்ஸிஜன் சிகிச்சை எடுக்கும் நோயாளிகளுக்கு, ஹூயுமியூடிபயர் சாதனத்தில் தண்ணீர் சுத்தமாக இருப்பதை உறுதி செய்யவேண்டும், சீரான இடைவெளியில் தண்ணீர் மாற்றப்பட வேண்டும்.
நோயாளிகள், கை சுத்தம், உடல் சுத்தத்தை பராமரிக்க வேண்டும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1718501
பிரதமர் அலுவலகம்
சர்வதேச நீதிமன்றத்தின் நீதிபதியாக நீதியரசர் தல்வீர் பண்டாரி மீண்டும் தேர்வு; பிரதமர் வாழ்த்து
சர்வதேச நீதிமன்றத்தின் நீதிபதியாக நீதியரசர் தல்வீர் பண்டாரி மீண்டும் தேர்வுசெய்யப்பட்டதை முன்னிட்டு, பிரதமர் திரு. நரேந்திர மோடி வாழ்த்து தெரிவித்துள்ளார்.
(“சர்வதேச நீதிமன்றத்தின் நீதிபதியாக நீதியரசர் தல்வீர் பண்டாரி மீண்டும் தேர்வுசெய்யப்பட்டதற்கு எனது வாழ்த்துகள். அவர் மீண்டும் தேர்வு செய்யப்பட்டது நம் அனைவருக்கும் பெருமையான தருணம்.
சர்வதேச நீதிமன்றத்தில் இந்தியா மீண்டும் தேர்வு பெற்றதற்கு, மத்திய வெளியுறவு துறை அமைச்சர் திருமதி. சுஷ்மா சுவராஜ் மற்றும் அவரது மொத்த அணிக்கும் மற்றும் தூதரங்களின் அயராத முயற்சிக்கும் எனது வாழ்த்துகள். இந்தியா மீது ஐ.நா.பொதுச் சபை மற்றும் ஐ.நா. பாதுகாப்புச் சபையின் அனைத்து உறுப்பினர்களும் அளித்த ஆதரவுக்கும், கொண்டுள்ள நம்பிக்கைக்கும் எங்களின் நன்றிகளை தெரிவித்துக்கொள்கிறோம்” என்று பிரதமர் கூறியுள்ளார்.
பெட்ரோலியம் மற்றம் இயற்கை எரிவாயு அமைச்சகம்
எத்தனால் கலந்த பெட்ரோல்
எண்ணெய் விற்பனை நிலையங்கள் மூலமாக எத்தனால் கலந்த பெட்ரோல் விற்பனை செய்யும் திட்டத்தை மத்திய அரசு செயல்படுத்தி வருகிறது. தற்போதைய நிலையில், பொதுத்துறை எண்ணெய் விற்பனை நிலையங்கள், 10% எத்தனால் கலந்த பெட்ரோலை விற்பனை செய்து வருகின்றன. மத்திய அரசு 08.06.2019 அன்று வெளியிட்ட உயிரி எரிபொருள் 2018 தொடர்பான தேசிய கொள்கையின்படி, 2030ஆம் ஆண்டு வாக்கில் 20% எத்தனால் கலந்த பெட்ரோல் விற்பனை செய்ய இலக்கு நிர்ணயிக்கப்பட்டுள்ளது.
தொழிற்சாலைகள்  சட்டம் 1951-ல் மேற்கொள்ளப்பட்ட திருத்தத்திற்கு பிறகு, திருத்தப்பட்ட விதிமுறைகளை நடைமுறைப்படுத்துவது குறித்து மாநிலங்கள் / யூனியன் பிரதேச அரசுகளுடன் மத்திய அரசு, அவ்வப்போது ஆலோசனை நடத்தி வருகிறது. இதுவரை, தமிழ்நாடு, கர்நாடகா, ஆந்திரப்பிரதேசம், கோவா, மகாராஷ்டிரா, குஜராத், பஞ்சாப், இமாசலப்பிரதேசம், மத்தியபிரதேசம், சத்தீஷ்கர், ஹரியானா மற்றும் பீகார் ஆகிய 12 மாநிலங்கள், இந்தத் திருத்தப்பட்ட விதிமுறைகளை நடைமுறைப்படுத்தி உள்ளன.
மக்களவையில், கேள்வி ஒன்றுக்கு எழுத்து மூலம் பதில் அளித்த பெட்ரோலியம் மற்றும் இயற்கை எரிவாயுத்துறை அமைச்சர் திரு தர்மேந்திர பிரதான் இத்தகவலைத் தெரிவித்துள்ளார்.
-----
(Visitor Counter : 197
உள்துறை அமைச்சகம்
கோவிட் கண்காணிப்பு, கட்டுப்பாடு மற்றும் எச்சரிக்கைக்கான வழிகாட்டுதல்களை நீட்டித்தது உள்துறை அமைச்சகம்
கோவிட் கண்காணிப்புக்கு ஏற்கனவே பிறப்பித்த வழிகாட்டுதல்களை, 2021ஆம் ஆண்டு ஜனவரி 31ஆம் தேதி வரை நீடித்து மத்திய உள்துறை அமைச்சகம் உத்தரவு பிறப்பித்துள்ளது.
கோவிட் சிகிச்சை பெறுபவர்கள், புதிய பாதிப்புகள் ஆகியவற்றின் எண்ணிக்கை தொடர்ந்து குறைந்தாலும், உலகளவில் கோவிட் பாதிப்பு அதிகரிப்பதாலும், இங்கிலாந்தில் புதிய வகை கொரோன வைரஸ் தோன்றியுள்ளதாலும், கண்காணிப்பு மற்றும் கட்டுப்பாடு மற்றும் எச்சரிக்கைப் பணியைத் தொடர்ந்து மேற்கொள்ள வேண்டிய தேவை உள்ளது.
அதற்கேற்ப, கட்டுப்பாட்டு மண்டலங்களை தொடர்ந்து கவனமாக வரையறுக்க வேண்டியுள்ளது. அந்தக் கட்டுபாட்டு மண்டலங்களுக்குள், பரிந்துரைக்கப்பட்ட கட்டுப்பாடு நடவடிக்கைகள் கடுமையாக பின்பற்றப்பட வேண்டும். கோவிட்டுக்கு ஏற்ற நடத்தைகள் கடுமையாக அமல்படுத்த வேண்டும்; மற்றும் அனுமதிக்கப்பட்ட பல நடவடிக்கைகளுக்கு, பரிந்துரைக்கப்பட்ட நிலையான செயல்பாட்டு நடைமுறைகள் துல்லியமாகப் பின்பற்றப்பட வேண்டும்.
அதனால், கண்காணிப்பு மற்றும் கட்டுப்படுத்தலில் கவனம் செலுத்தும் அணுகுமுறைக்கு, மத்திய உள்துறை அமைச்சகம் மற்றும் சுகாதாரத்துறை அமைச்சகம் கடந்த 25.11.2020ஆம் தேதி பிறப்பித்த வழிகாட்டுதல்கள்/நிலையான செயல்பாட்டு நடைமுறைகளை மாநிலங்கள்/ யூனியன் பிரதேசங்கள் கண்டிப்பாக அமல்படுத்த வேண்டும்.
-----
(Visitor Counter : 538
தொழிலாளர் மற்றும் வேலைவாய்ப்பு அமைச்சகம்
என்சிஎஸ் இணைய தளம் மூலம் காலிப்பணியிடங்கள் பற்றிய தகவல்கள் பெருமளவில் அதிகரிப்பு
மத்திய தொழிலாளர் மற்றும் வேலைவாய்ப்பு அமைச்சகத்தின் தேசிய வேலைவாய்ப்பு சேவை இணையதளத்தை பிரதமர் திரு நரேந்திர மோடி கடந்த 2015- ஆம் ஆண்டு ஜுலை மாதம் தொடங்கிவைத்தார். தகுதி வாய்ந்த வேலை தேடக்கூடியவர்களை, அவர்களுக்கு பொருத்தமான வேலைவாய்ப்பை அளிக்கக் கூடியவர்களுடன் இணைத்து உதவும் வகையில், தேசிய வேலைவாய்ப்பு சேவை இணையதளம் செயல்பட்டு வருகிறது. அத்துடன் வேலைவாய்ப்பு கலந்தாய்வு, தொழில் வழிகாட்டுதல் மற்றும் வேலைவாய்ப்பு திறன் பயிற்சி ஆகியவற்றின் மூலம் வேலை தேடுவோரின் தனித்தன்மையை மேம்படுத்தவும், இந்த இணையதளம் உதவுகிறது.
செப்டம்பர் 26, 2022ன் படி, தேசிய வேலைவாய்ப்பு சேவை இணையதளத்தில் இடம்பெற்றுள்ள காலி பணியிடங்களின் எண்ணிக்கை இதுவரை இல்லாத அளவாக, 4,82,264 ஆக அதிகரித்துள்ளது. முன்னதாக, கடந்த 2019ம் ஆண்டு ஜூன் மாதம் இந்த எண்ணிக்கை 3,20,917 என்ற அதிகளவாக இருந்தது. தேசிய வேலைவாய்ப்பு சேவை இணையதளம் தொடங்கப்பட்டதிலிருந்து 1.09 கோடிக்கும் மேற்பட்ட காலிப்பணியிடங்கள் பற்றிய தகவல்கள் இடம்பெற்றுள்ளது. நடப்பாண்டு ஏப்ரல் முதல் செப்டம்பர் 26 வரை, தெரிவு செய்யப்பட்ட வேலை தேடுவோரின் எண்ணிக்கை 25 லட்சத்தை கடந்துள்ளது.
சிறு, குறு மற்றும் நடுத்தர தொழில் நிறுவனத்தினர் உதயம் இணையதளத்தில் தங்கள் நிறுவனத்தில் உள்ள காலிப்பணியிடங்கள் குறித்த விவரங்களை பதிவு செய்கின்றனர். தேசிய வேலைவாய்ப்பு சேவை மற்றும் உதயம் இணையதளம் இணைப்பு மூலம் இதுவரை 39,000க்கும் மேற்பட்ட சிறு, குறு மற்றும் நடுத்தர தொழில் நிறுவனத்தினர் தேசிய வேலைவாய்ப்பு இணைய தளத்தில் பதிவு செய்துள்ளனர். இ-ஷ்ரம் இணையதளத்தில் பதிவு செய்துள்ள அமைப்புச்சாரா தொழிலாளர்கள் 9.72 லட்சம் பேர் தேசிய வேலைவாய்ப்பு சேவை இணையதளத்தில் பதிவு செய்துள்ளனர்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 106.31 கோடியைக் கடந்தது
நாட்டில் கடந்த 24 மணி நேரத்தில் 12,77,542 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்தக் கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 106.31 கோடியைக்  கடந்தது. 1,06,32,634 அமர்வுகள் மூலம் இந்தச் சாதனைப் படைக்கப்பட்டுள்ளது.
கடந்த 24 மணி நேரத்தில் 12,718 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,36,68,560 ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.20 சதவீதமாக உள்ளது. 2020 மார்ச் மாதத்திற்குப்பின் இதுவே அதிகமான அளவு.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 127 நாட்களாக 50,000-க்கும் கீழ் உள்ளது. கடந்த 24 மணி நேரத்தில் 12,514 பேருக்குப் புதிதாகத் தொற்று ஏற்பட்டுள்ளது.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 1,58,817 ஆக உள்ளது; கடந்த 248 நாட்களில் இது குறைந்த அளவு. நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.46 சதவீதமாக உள்ளது; 2020 மார்ச் மாதத்திற்குப்பின் இது குறைந்த அளவு.
கடந்த 24 மணி நேரத்தில் 8,81,379 கொவிட் பரிசோதனைகள் செய்யப்பட்டன. இதுவரை சுமார் 60.92 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று உறுதி கடந்த 38 நாட்களில் 2 சதவீதத்திற்கும் குறைவாக நீடித்து, தற்போது 1.17 சதவீதமாக உள்ளது. தினசரித் தொற்று விகிதம் 1.42 சதவீதமாக பதிவாகியுள்ளது. இந்த எண்ணிக்கை தொடர்ந்து 63 நாட்களாக 3 சதவீதத்திற்குக் கீழே 28 நாட்களாக 2 சதவீதத்திற்குக் குறைவாகவும் உள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1768308
பாதுகாப்பு அமைச்சகம்
பாராசூட் படைப்பிரிவின் அலகுகளுக்கு குடியரசுத் தலைவரின் கொடிகளை ராணுவத் தளபதி வழங்கினார்
பெங்களூரில் உள்ள பாராசூட் படைப்பிரிவு பயிற்சி மையத்தில் 2022 பிப்ரவரி 23 அன்று நடைபெற்ற எழுச்சிமிக்க கொடி வழங்கும் அணிவகுப்பு நிகழ்ச்சியின்போது 11 பாராசூட் , 21 பாராசூட் , 23 பாராசூட் மற்றும் 29 பாராசூட் என்ற பாராசூட் படைப்பிரிவின் 4 அணிகளுக்கு கவுரவம் மிக்க குடியரசுத் தலைவரின் கொடிகளை ராணுவத் தளபதி ஜெனரல் எம்.எம்.நரவானே வழங்கினார்.
இந்தப் படைப்பிரிவு காசா, கொரியா, பங்களாதேஷ், இலங்கை, மாலத்தீவுகள், கட்ச் தீவு, சியாச்சின், ராஜஸ்தான், பஞ்சாப், ஜம்மு-காஷ்மீர் போன்ற பல வகையான தளங்களிலும் மணிப்பூர், நாகாலாந்து, அசாம் உள்ளிட்ட கிழக்குப் பகுதியிலும் இந்தப் படைப்பிரிவு ஏராளமான பாராட்டுக்களைப் பெற்றுள்ளது. சுதந்திரத்திற்குப் பின் இந்தப் படையின் பிரிவுகள் 32 முறை ராணுவத் தளபதியின் பாராட்டுப் பத்திரங்களைப் பெற்றுள்ளன. இந்தப் படைப்பிரிவைச் சேர்ந்த வீரர்கள் தீரச்செயல்கள் மற்றும் அசாதாரணமான துணிச்சல்மிக்க பணிகளுக்கு 08 அசோக சக்கரா, 14 மகாவீர் சக்கரா, 22 கீர்த்தி சக்கரா, 63 வீர் சக்கரா, 116 சௌரிய சக்கரா விருதுகளையும், 601 சேனா பதக்கங்களையும் பெற்றுள்ளனர்.
பாராசூட் படைப்பிரிவின் அணிவகுப்பை பார்வையிட்ட ராணுவத் தளபதி இந்தப் படையின் தீரம், தியாகம், பாரம்பரியங்கள் ஆகியவற்றைப் பாராட்டினார். புதிதாக உருவாக்கப்பட்ட அலகுகள் குறுகிய காலத்தில் சிறப்பாக செயல்பட்டிருப்பதையும் அவர் பாராட்டினார். பெருமையோடு தேசத்திற்கு சேவை புரிந்துள்ள அனைத்து வீரர்களுக்கும் அவர் நல்வாழ்த்துக்களை தெரிவித்தார்.
பிரதமர் அலுவலகம்
ஆண்களுக்கான 3000 மீட்டர் ஸ்டீபிள்சேஸ் போட்டியில் தங்கம் வென்ற அவினாஷ் சாப்ளேவுக்கு பிரதமர் வாழ்த்து
ஹாங்சோவில் நடைபெறும் ஆசிய விளையாட்டுப் போட்டியில் ஆண்களுக்கான 3000 மீட்டர் ஸ்டீபிள்சேஸ் போட்டியில் தங்கம் வென்ற அவினாஷ் சாப்ளேவுக்கு பிரதமர் திரு. நரேந்திர மோடி வாழ்த்து தெரிவித்துள்ளார்.
ஒரு எக்ஸ் பதிவில், பிரதமர் கூறியிருப்பதாவது;
"ஒரு சிறந்த சாம்பியன் இந்தியாவுக்கு மீண்டும் பெருமை சேர்த்தார்! ஆண்களுக்கான 3000 மீட்டர் ஸ்டீபிள்சேஸ் போட்டியில் @avinash3000m அபாரமாக தங்கம் வென்றார். வெற்றிக்காக அவரை வாழ்த்துகிறேன். அவரது முயற்சிகள் தொடர வாழ்த்துகள்"
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைச் செய்திகள்.
கொவிட் நோயிலிருந்து குணமடைந்தவர்கள் எண்ணிக்கை சிகிச்சை பெற்று வருபவர்களை விட 50,000-க்கும் அதிகமானது.
குணமடைந்தோர் விகிதம் 55.49 சதவீதமாக உயர்வு.
கொவிட்-19 நோயிலிருந்து குணமடைந்து வரும் நோயாளிகள் எண்ணிக்கை தொடர்ந்து அதிகரித்து வருகிறது. இதுவரை , மொத்தம் 2,27,755 நோயாளிகள் குணமடைந்துள்ளனர். கடந்த 24 மணி நேரத்தில், மொத்தம் 13,925 கொவிட்-19 நோயாளிகள் குணமடைந்துள்ளனர்.. கொவிட்-19 நோயாளிகளில், குணமடைந்தோர் விகிதம் 55.49 சதவீதமாக அதிகரித்துள்ளது.
தற்போது, 1,69,,451 பேர் சிகிச்சை பெற்று வருகின்றனர். இவர்கள் அனைவரும் தீவிர மருத்துவக் கண்காணிப்பின் கீழ் உள்ளனர்.
இன்று, குணமடைந்த நோயாளிகளின் எண்ணிக்கை, சிகிச்சை பெற்று வருபவர்களை விட 58,305 அதிகரித்துள்ளது.
பரிசோதனைக் கூடங்கள், சோதனைக் கட்டமைப்புகளை விரிவுபடுத்தும் ஒருங்கிணைந்த முயற்சியின் பலனாக, அரசு பரிசோதனைக்கூடங்களின் எண்ணிக்கை 722 ஆக அதிகரித்துள்ளது. தனியார் ஆய்வகங்களின் எண்ணிக்கை 259 ஆக உயர்ந்துள்ளது. .
அவற்றின் விவரம் வருமாறு;
ரியல் டைம் ஆர்டி பிசிஆர் அடிப்படையிலான ஆய்வகங்கள்; 547 
ட்ரூநேட் அடிப்படையிலான சோதனைக் கூடங்கள்; 358
சிபிஎன்ஏஏடி அடிப்படையிலான சோதனைக் கூடங்கள் ; 76
ஒவ்வொரு நாளும் சோதிக்கப்படும் மாதிரிகளின் எண்ணிக்கையும் தொடர்ந்து அதிகரித்து வருகிறது.
கடந்த 24 மணி நேரத்தில், 1,90,730 மாதிரிகள் சோதனை செய்யப்பட்டுள்ளன. மொத்தம் சோதிக்கப்பட்ட மாதிரிகள் இதுவரை 68,07,226.
கொவிட்-19 தொடர்பான தொழில்நுட்ப விஷயங்கள், விதிமுறை வழிகாட்டுதல்கள், அறிவுரைகள் அடங்கிய அனைத்து அதிகாரபூர்வ, அண்மைத் தகவலுக்கு அவ்வப்போது https://www.mohfw.gov.in/ மற்றும் @MoHFW_INDIA தளங்களை அணுகவும்.
தொழில்நுட்பம் தொடர்பான கேள்விகளை technicalquery.covid19[at]gov[dot]in என்ற தளத்துக்கு அனுப்பலாம். மற்ற கேள்விகளுக்கு ncov2019[at]gov[dot]in மற்றும் @CovidIndiaSeva என்ற தளங்களை அணுகலாம்.
கொவிட்-19 பற்றிய தகவல் ஏதேனும் தேவையென்றால், தொடர்பு கொள்ள வேண்டிய மத்திய சுகாதாரம் மற்றும் குடும்பநலத்துறை அமைச்சகத்தின் உதவிமைய எண்கள்;+91-11-23978046 or 1075 . மாநிலங்கள், யூனியன் பிரதேசங்களின் உதவிமைய எண்கள் பட்டியல் https://www.mohfw.gov.in/pdf/coronvavirushelplinenumber.pdf என்ற தளங்களில் கிடைக்கும்
ரெயில்வே அமைச்சகம்
ஏழைகள் நலன் வேலைவாய்ப்பு திட்டத்தின் கீழ் 8,09,000-க்கும் மேற்பட்ட வேலை நாட்களை உருவாக்கியது இந்திய ரயில்வே
கொரோனா பாதிப்பு ஊரடங்கால் வேலையிழந்த புலம் பெயர் தொழிலாளர்கள் தங்கள் சொந்த மாநிலங்களுக்கு அதிகளவில் திரும்பினர். இவர்களுக்கு வேலைவாய்ப்பு வழங்குவதற்காக பிரதமரின் ஏழைகள் நலன் வேலை வாய்ப்பு திட்டம் தொடங்கப்பட்டது. இத்திட்டத்தின் கீழ் பீகார், ஜார்கண்ட், மத்தியப் பிரதேசம், ஒடிசா, ராஜஸ்தான் மற்றும் உத்தரப் பிரதேசம் ஆகிய 6 மாநிலங்களில் செப்டம்பர் 4ம் தேதி வரை 8,09,046 வேலை நாட்களை இந்திய ரயில்வே உருவாக்கியுள்ளது.
இத்திட்டத்தின் கீழ் புலம் பெயர்ந்த தொழிலாளர்களுக்கு உருவாக்கப்பட்ட வேலை வாய்ப்புகளையும், பணிகளில் ஏற்பட்டுள்ள முன்னேற்றங்களையும் ரயில்வே அமைச்சர் திரு.பியூஷ் கோயல் தொடர்ந்து கண்காணித்து வருகிறார். 6 மாநிலங்களில் மொத்தம் 164 ரயில் கட்டமைப்பு திட்ட பணிகள் செப்டம்பர் 4ம் தேதி வரை செயல்படுத்தப்பட்டுள்ளன. இதில் 12,276 பணியாளர்கள் ஈடுபடுத்தப்பட்டுள்ளனர். இந்த திட்டங்களை அமல்படுத்துவதற்காக ஒப்பந்தகாரர்களுக்கு ரூ.1.631.80 கோடி வழங்கப்பட்டுள்ளது.
இந்த பணிகளை கவனிப்பதற்கு, ஒவ்வொரு மாநிலத்திலும், மாவட்டங்களிலும் கண்காணிப்பு அதிகாரிகளை ரயில்வே நியமித்துள்ளது.
பிரதமரின் ஏழைகள் நலன் வேலைவாயப்பு திட்டத்தின் கீழ், ரயில்வே லெவல் கிராஸிங்கில் கட்டுமான மற்றும் பராமரிப்பு பணிகள், ரயில்பாதைகளை ஒட்டியுள்ள நீர்நிலைகள், வடிகால்களை சுத்தப்படுத்துதால், ரயில்வே நிலையங்களுக்கு செல்லும் ரோடுகளின் கட்டுமானம் மற்றும் பராமரிப்பு, ரயில்வே நிலங்களின் எல்லைகளில் மரம் நடுதல், ரயில்பாதைகளின் அருகேயுள்ள நிர்நிலைகளின் கரைகளை பழுதுபார்த்தல், அகலப்படுத்துதல் போன்ற பணிகள் மேற்கொள்ளப்படுகின்றன.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://www.pib.gov.in/PressReleasePage.aspx?PRID=1652266
விண்வெளித்துறை
விண்வெளியில் உள்ள இந்திய செயற்கைக்கோள்கள்
தற்போது 42 இந்திய செயற்கை கோள்கள் விண்வெளிப் பாதையில் வலம் வருகின்றன. இந்த 42 செயற்கைகோள்களில் 15 செயற்கைகோள்கள் தொலைத்தொடர்பு சேவைக்காவும், 4 வானிலை ஆய்வுக்காகவும், 14 புவியியல் ஆய்வுக்காகவும், 7 செயற்கைகோள்கள் கடல்சார் ஆய்வுக்காகவும், 2 அறிவியல் பயன்பாட்டுக்காகவும் செயல்படுகின்றன.
2016 – 17 நிதியாண்டில், இன்சாட்/ஜிசாட் தகவல்தொடர்பு அலைவரிசை ஏலம் விடப்பட்ட வகையில் ரூ.746.68 கோடி வருமானம் கிடைத்துள்ளது. புவிசார் செயற்கைகோள் மூலமாக பெறப்பட்ட தகவல் விற்பனை மூலம் ரூ.25.17 கோடி ஆண்டு வருமானம் கிடைத்துள்ளது.
வானிலை, தொலைத்தொடர்பு, கடல்சார் செயற்கைகோள்களில் இருந்து கிடைக்கும் தகவல்கள் மற்றும் கூடுதல் பயன்பாடு மூலம் வானிலை முன்னறிவிப்பு, புவி வளம், இயற்கை பேரழிவு மேலாண்மை, மற்றும் இடம் சார்ந்த சேவைகளுடன் பல்வேறு சமூகப் பயன்பாடும் கிடைக்கிறது.
செயற்கைகோள்களை தயாரிக்கவும், செலுத்தவும் பிற நாடுகளைவிட நமக்கு குறைந்த செலவே ஆகிறது.
இந்தத் தகவலை மாநிலங்களவையில் எழுந்த கேள்விக்கு, மத்திய வடகிழக்கு மாநிலங்கள் மேம்பாடு , பிரதமர் அலுவலகம், பணியாளர் நலன், பொதுமக்கள் குறைதீர்ப்பு மற்றும் ஓய்வூதியம், அணுசக்தி மற்றும் விண்வெளித்துறை அமைச்சர் டாக்டர் ஜித்தேந்திர சிங் எழுத்துப்பூர்வமாக பதில் அளித்தார்.
(Visitor Counter : 58
பிரதமர் அலுவலகம்
இந்தியா – இஸ்ரேல் இடையே முறைப்படியான தூதரக உறவு ஏற்பட்டதன் 30-வது ஆண்டு குறித்த பிரதமரின் அறிக்கை
இஸ்ரேலின் அனைத்து நண்பர்களுக்கும் வாழ்த்துக்கள். நமது நட்புறவில் இன்றைய தினம் சிறப்பான நாளாகும். 30 ஆண்டுகளுக்கு முன் இதே நாளில் நமக்கிடையே முழுமையான தூதரக உறவு ஏற்பட்டது. இரு நாடுகளுக்கும் இடையே புதிய அத்தியாயம் தொடங்கியது.
இந்த அத்தியாயம் புதியது என்ற போதும், நமது நாடுகளின் வரலாறு மிகவும் பழமையானது. பல நூற்றாண்டுகளாக நமது மக்களுக்கிடையேயான நட்புறவு மிகவும் நெருக்கமானது.
யூத சமூகம் 400 ஆண்டு காலம் எந்தவித பாகுபாடும் இல்லாமல் இந்திய சமூகத்தில் வாழ்ந்து இணக்கத்தோடு வளர்ந்து வருகிறது. இதுதான் இந்தியாவின் பண்பாகும். நமது வளர்ச்சிப் பயணத்தில் இது குறிப்பிடத்தக்க பங்களிப்பை செய்துள்ளது.
உலகம் முழுவதும் இன்று குறிப்பிடத்தக்க மாற்றங்கள் நடந்துக் கொண்டிருக்கும் போது இந்தியா-இஸ்ரேல் உறவுகளின் முக்கியத்துவம் மேலும் அதிகரித்துள்ளது. சுதந்திரத்தின் 75-வது ஆண்டு விழாவை இந்தியா கொண்டாடும் நிலையில், இஸ்ரேல் அதன் சுதந்திரத்தின் 75-வது ஆண்டினை அடுத்த ஆண்டு கொண்டாடவிருக்கிறது. இந்தச் சூழலில் இரு நாடுகளும் தங்களின் தூதரக உறவுகளின் 30-வது ஆண்டு விழாவைக் கொண்டாடுகின்றன. இது பரஸ்பர ஒத்துழைப்புக்கான புதிய இலக்குகளை நிர்ணயிப்பதற்கான சிறந்த வாய்ப்பாகும். 30-வது ஆண்டின் முக்கியமான தருணத்தில் உங்கள் அனைவருக்கும் நான் வாழ்த்து தெரிவிக்கிறேன். இந்தியா – இஸ்ரேல் நட்புறவில் வரும் 10 ஆண்டுகளில் பரஸ்பர ஒத்துழைப்பு புதிய சாதனைகள் படைப்பது தொடரும் என்று நான் உறுதியாக நம்புகிறேன். உங்கள் அனைவருக்கும் மிக்க நன்றி.
எஃகுத்துறை அமைச்சகம்
ஒருங்கிணைந்த எஃகு ஆலைகள் மற்றும் இரண்டாம் நிலை எஃகு தொழில்துறைக்கான ஆலோசனைக் குழுக்களின் கூட்டம், மத்திய எஃகு அமைச்சர், சிவில் விமானப் போக்குவரத்து திரு. ஜோதிராதித்யா எம். சிந்தியா தலைமையில் நடைபெற்றது.
மத்திய எஃகு மற்றும் சிவில் விமானப் போக்குவரத்துத்துறை அமைச்சர் திரு.ஜோதிராதித்யா எம்.சிந்தியா, ஒருங்கிணைந்த எஃகு ஆலைகளுக்கான அமைச்சகம்  மற்றும் இரண்டாம் நிலை எஃகு தொழில்துறை  ஆகியவற்றின் கீழ் உருவாக்கப்பட்ட இரண்டு ஆலோசனைக் குழுக்களுடனான கூட்டங்களுக்குத் தலைமை தாங்கினார். ஆகஸ்ட் 2022-ல் உருவாக்கப்பட்ட இக்குழுக்கள், பங்குதாரர்கள் அனைவரும் ஒன்று கூடி, எஃகுத் துறை தொடர்பான முக்கியப் பிரச்சினைகளைப் பற்றி விவாதிப்பதற்கான ஒரு தளமாகச் செயல்படுகின்றன.
இக்கூட்டத்தில் உரையாற்றிய அமைச்சர் சிந்தியா, பசுமை எஃகு மூலம் உலகின் இரண்டாவது பெரிய எஃகு உற்பத்தியாளராக இந்தியா மாற வேண்டுமெனக் கூறினார். மேலும் தொழில்துறையின் முன்னேற்றத்தை வரையறுக்க அனைவரும் ஒன்று சேர்ந்து செயல்படுமாறு கேட்டுக் கொண்டார்.
"இந்தியாவில் நிலையான எஃகு தயாரிப்பு நடைமுறைகளை ஊக்குவிப்பதில் நாங்கள் உறுதியாக உள்ளோம். பசுமை எஃகு உற்பத்தி நடைமுறைகளை ஏற்றுக்கொள்வது சுற்றுச்சூழலுக்கு நன்மை பயப்பதோடு, புதிய வேலைகளை உருவாக்குவதற்கும், பொருளாதார வளர்ச்சிக்கும் வழிவகுக்கும்" என்று ஜோதிராதித்ய சிந்தியா கூறினார்
எஃகு ஏற்றுமதி சந்தைகளில் இந்தியாவின் பெயரை மேம்படுத்தும் பிரதமர் திரு.நரேந்திர மோடியின் பார்வையை அமைச்சர் மீண்டும் வலியுறுத்தினார். இது தவிர, எஃகுக்கான உற்பத்தி இணைக்கப்பட்ட ஊக்கத்தொகைத் திட்டம் 2.0ன் சாத்தியத்தை ஆராய்வது குறித்தும் இக்குழு விவாதித்தது. பிஎல்ஐ 1.0 திட்டத்தின் கீழ், எஃகு துறைக்கு புதிய உத்வேகத்தை அளிக்க ரூ.6322 கோடிக்கு அரசு ஒப்புதல் அளித்துள்ளது. எஃகு அமைச்சகம் 27 நிறுவனங்களுடன் 57 புரிந்துணர்வு ஒப்பந்தங்களில் கையெழுத்திட்டுள்ளது.
-----
AP/CR/KPG
(Visitor Counter : 92